

# JÕELÄHTME VALLAVALITSUS

|  |  |
| --- | --- |
|  | 24.11.2025 nr 6-2/4802-1 |

**„Ruu küla Jõeranna tee 7 maaüksusele projekteerimistingimuste väljastamine detailplaneeringu olemasolul“ eelnõu edastamine**

Jõelähtme Vallavalitsus korraldab Ruu küla, Jõeranna tee 7 maaüksusel kehtiva detailplaneeringu täpsustamiseks projekteerimistingimuste väljastamise menetlust vastavalt ehitusseadustiku § 31 lg 1, mille kohaselt tuleb korraldada projekteerimistingimuste väljastamise menetlus detailplaneeringu olemasolul avatud menetlusena. Vastavalt ehitusseadustiku § 31 lg 4 p 1 ja 2 esitatakse projekteerimistingimuste eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Ehitusseadustiku § 31 lg 4 alusel kaasab Jõelähtme Vallavalitsus projekteerimistingimuste menetlusse Ruu küla, Jõeranna tee 7 maaüksuse naaberkinnistute maaomanikud ning asutused ja ettevõtted, kes on kooskõlastanud Ruu küla Tirisaare maaüksuse detailplaneeringu, mis on kehtestatud Jõelähtme Vallavolikogu 29.06.2011 otsusega nr 201.

Edastame „Ruu küla Jõeranna tee 7 maaüksusele projekteerimistingimuste väljastamine detailplaneeringu olemasolul“ eelnõu. Teil on võimalik esitada oma seisukoht projekteerimistingimuste eelnõu osas hiljemalt **08.12.2025**.aastal vallavalitsuse kantselei e-posti aadressil [kantselei@joelahtme.ee](mailto:kantselei@joelahtme.ee) (või postiaadressil Postijaama tee 7, Jõelähtme küla 74202).

Lugupidamisega

(*allkirjastatud digitaalselt*)

Andrus Umboja  
vallavanem

Lisad:

1. eelnõu „Ruu küla Jõeranna tee 7 maaüksusele projekteerimistingimuste väljastamine detailplaneeringu olemasolul”;

2. taotleja poolt esitatud eskiis.

Kaili Velleste

[kaili.velleste@joelahtme.ee](mailto:kaili.velleste@joelahtme.ee)